b'\n_START_ARTICLE_\nBitontas\n_START_SECTION_\nIstorija\n_START_PARAGRAPH_\nMiest\xc4\x85 \xc4\xafk\xc5\xabr\xc4\x97 peucetijai, o jo gyventojus regiono graikai vadino Butontinoi. Pagal mitus, Bitontas pavadintas ilyr\xc5\xb3 karaliaus Buton\xc4\x97s vardu. Seniausia miesto siena pastatyta V-IV a. pr. m. e._NEWLINE_Monet\xc5\xb3 pana\xc5\xa1umas rodo, kad Bitontas pakluso spartieti\xc5\xa1ko Taranto vald\xc5\xbeiai. V\xc4\x97liau per Samnit\xc5\xb3 karus miestas buvo Romos s\xc4\x85jungininku ir tapo Romos miestu, bet i\xc5\xa1laik\xc4\x97 savivald\xc4\x85 ir savus \xc4\xafstatymus, toliau garbino miesto glob\xc4\x97j\xc4\x85 Minerv\xc4\x85. Dabar jos \xc5\xa1ventyklos vietoje yra San Pietro ba\xc5\xbeny\xc4\x8dia. V\xc4\x97lyvosios Romos imperijos dokumentuose Bitontas minimas kaip postas pasikeisti arklius Via Traiana kelyje \xc4\xaf Brindiz\xc4\xaf._NEWLINE_Ankstyv\xc5\xb3j\xc5\xb3 krik\xc5\xa1\xc4\x8dioni\xc5\xb3 bazilikos pamatai rasti po katedros kripta, bet n\xc4\x97ra ra\xc5\xa1ytini\xc5\xb3 \xc5\xa1altini\xc5\xb3, patvirtinan\xc4\x8di\xc5\xb3, kad ankstyvaisiais viduram\xc5\xbeiais \xc4\x8dia buvo vyskupyst\xc4\x97s centras. Taip pat n\xc4\x97ra \xc4\xafrodym\xc5\xb3, kad Bitonte rezidavo lombard\xc5\xb3 gastaldas, bet lombard\xc5\xb3 papro\xc4\x8diai ir \xc4\xafstatyvai tvirtai \xc4\xafsikerojo apylink\xc4\x97se._NEWLINE_IX a. Bitontas atlaik\xc4\x97 sarac\xc4\x97n\xc5\xb3 apgult\xc4\xaf, j\xc5\xb3 vadas \xc5\xbeuvo prie miesto sien\xc5\xb3. Bitontas dalyvavo Melo i\xc5\xa1 Bario sukilime 1009 m._NEWLINE_Viduram\xc5\xbeiais miest\xc4\x85 vald\xc4\x97 kelios \xc5\xa1eimos, kol jis XIII a. atieko Akvavivoms, kurie pasivadino savo tvirtov\xc4\x97s Akvaviva dele Fonti vardu. Jiems buvo suteiktas v\xc4\x97liau Atrio kugigaik\xc5\xa1\xc4\x8di\xc5\xb3, o 1464 m. Neapolio karalius Ferrante di Aragona suteik\xc4\x97 Giovanni Antonio Acquaviva markizo titul\xc4\x85. D\xc4\x97l ankstyvos Antonio mirties titulas atiteko broliui kapitonui Andrea Matteo Acquaviva, kuris 1487 m. Bitont\xc4\x85 i\xc5\xa1keit\xc4\x97 \xc4\xaf Ugent\xc4\x85, o pastar\xc4\x85j\xc4\xaf prarado. 1552 m. miestie\xc4\x8diai i\xc5\xa1sipirko laisv\xc4\x99 u\xc5\xbe 66000 dukat\xc5\xb3._NEWLINE_1734 m. per Lenkijos \xc4\xafp\xc4\x97dinyst\xc4\x97s kar\xc4\x85 Karolio III ir Montemaro kunigaik\xc5\xa1\xc4\x8dio vadovaujama armija nugal\xc4\x97jo austrus, kuriems vadovavo Belmont\xc4\x97s princas Bitonto m\xc5\xab\xc5\xa1yje ir u\xc5\xbetikrino Burbon\xc5\xb3 vald\xc5\xbei\xc4\x85 Neapolio karalyst\xc4\x97je.'